ग्रेस खालिङ दिदीको नेतृत्वमा सम्पन्न भएको यस हाइकिङमा उहाँले परमेश्वरसँग शान्त समय बिताउने महत्वको प्रकाश पार्दै विभिन्न उदाहरण र बाइबलका पदहरुबाट सिकाउँदै व्यक्तिगत जीवनको अनुभवहरुबाट पनि सबैलाई उत्साह दिनुभएको थियो । त्यसपछि सबैजना समुहबाट छुट्टिएर २० मिनेटसम्म व्यक्तिगत शान्त समय बिताएको थियौँ । शान्त समयपछि समुहमा आई केहि साथीहरुले आफ्नो अनुभव र नयाँ सालको लागि परमेश्वरको निम्ति गर्नुपर्ने प्रतिवद्धता पनि बताउनु भएको थियो । नेपाल देशमा असल नेतृत्व नभएको बेला असल नेतृत्व र उदाहरणीय कामहरु आगामी दिनहरुमा प्रभुका जनहरुबाट हुन आवश्यक रहेको कुराहरु समेत जाहेर गरिएका थिए ।
